คือโดนแตนต่อยที่แขนอะครับ แล้ววันต่อมามันก็ปวมแล้วคันมากเลยครับ มีวิธีดีๆแก้คันไหมครับ
สวัสดีค่ะ เมื่อโดนแตนต่อย ก็จะทำให้เกิดอาการ เช่น ปวด บวม แดง คัน แสบร้อน ซึ่งอาจเป็นอยู่นานหลายชั่วโมง แต่ถ้าเป็นมาก ก็จะมีอาการบวมมาก และจะเป็นอยู่ได้นานหลายวันการดูแลรักษาในเบื้องต้น ได้แก่ การล้างทำความสะอาดบริเวณที่โดนต่อยเพื่อลดโอกาสการติดเชื้อแบคทีเรีย ประคบด้วยน้ำแข็งหรือเจลเย็นบ่อยๆ และทานยาแก้แพ้ เช่น ไฮดรอกไซซีน (hydroxyzine) chlorpheniramine (CPM) เป็นต้น นอกจากนี้ หากในช่วง 10 ปีที่ผ่านมา ยังไม่เคยฉีดวัคซีนบาดทะยักกระตุ้น ก็ควรไปฉีดกระตุ้นด้วยค่ะสำหรับสมุนไพรที่อาจช่วยบรรเทาอาการได้ เช่น หอมแดง เสลดพังพอน โดยนำมาทุบ บด แล้วมาพอบริเวณที่โดนต่อยค่ะหากยังคงมีอาการบวมขึ้นเรื่อยๆ หรือมีผื่นขึ้นตามผิวหนัง มีปวดท้อง ท้องเสีย คลื่นไส้ อาเจียน แน่นหน้าอก หายใจลำบาก แสดงว่าเกิดอาการแพ้แบบรุนแรง ให้รีบไปพบแพทย์โดยเร็วที่สุดค่ะ หรือหากหลังจากนั้นไปหลายวัน เกิดมีไข้ ปวดหัว ปวดตามข้อ ต่อมน้ำเหลืองโต มีจ้ำเลือดตามตัว แสดงว่าเกิดปฏิกิริยาแบบล่าช้า (delayed reaction) ควรไปพบแพทย์เพื่อรักษาเช่นกัน